ཀྲུང་གོ་བོད་ཀྱི་དྲ་བའི་འཕྲིན།སྔར་ལས་ལྷག་པའི་སྒོ་ནས་རྒྱབ་སྐྱོར་ཤུགས་ཚད་ཇེ་དྲག་ཏུ་བཏང་སྟེ་སྟོབས་ཤུགས་གཅིག་བསྡུས་ཀྱིས་ཟི་ལིང་རྣོ་ལྕགས་སྡེ་ཚོགས་བཅོས་སྒྱུར་དཀའ་གནད་ལས་ཐར་པའི་བྱ་བའི་བྱེད་ཐབས་དོན་འཁྱོལ་བྱེད་པར་སྐུལ་འདེད་གཏོང་ཆེད།ཟླ་བརྒྱད་པའི་ཚེས་བཅུ་གསུམ་ཉིན།ཟི་ལིང་རྣོ་ལྕགས་སྡེ་ཚོགས་ཀྱིས་དངུལ་རྩའི་རྒྱབ་སྐྱོར་བཅོས་སྒྱུར་གཏིང་ཟབ་བྱེད་པའི་བཞུགས་མོལ་ཚོགས་འདུ་བསྡུས།ཧྲིན་ཀྲང་གཞོན་པ།ཞིང་ཆེན་རྒྱལ་ཁོངས་ཐོན་ཁུངས་ཨུ་ཡོན་ལྷན་ཁང་གི་ཀྲུའུ་རིན་ཝང་ལིས་མིན་གྱིས་ཟི་ལིང་རྣོ་ལྕགས་སྡེ་ཚོགས་འཕྲད་པའི་དཀའ་གནད་དང་གནད་དོན་ལ་ངོས་འཛིན་ཡང་དག་བྱེད་པ་དང་།མཉམ་ཤུགས་གྲུབ་པར་བྱས་ནས་ཟི་ལིང་རྣོ་ལྕགས་སྡེ་ཚོགས་བཅོས་སྒྱུར་དཀའ་ཁག་ལས་ཐར་བའི་ལས་འགན་ཡོངས་འགྲུབ་བྱེད་དགོས་ཞེས་ནན་གྱིས་བསྟན།